Pankakgwebo ya tša peeletšo ke eng?
Kgwebo ya go panka ya dipeeletšo e amana le mediro e itšego ya khamphani ya ditirelo tša ditšhelete goba karolo ya khamphani yeo e bopšago ke ditirišano tša ditšhelete tšeo di theilwego godimo ga keletšo legatong la batho, dikhamphani le mebušo. Ka tlwaelo e tswalana le tša ditšhelete tša khamphani, panka e bjalo e ka thuša go kgoboketša tšhelete ka go ngwadiša goba go šoma bjalo ka moemedi wa moreki ka go ntšhwa ga ditokumente tša sekoloto goba tša go ba le kabelo. Pankakgwebo e ka thuša gape le dikhamphani tšeo di amegago ka go kopanywa le go rekwa (M&A) le go fana ka ditirelo tša tlaleletšo tša go swana le go hlama mebaraka, go gweba ka ditšweletšwa tše di tšwago go tše dingwe le dipampiri tša go ba le kabelo, ditirelo tša FICC (ditšweletšwa tša letseno le le sa fetogego, ditšhelete le dithoto) goba dinyakišišo (nyakišišo ya ekonomi ya kakaretšo, ya mokitlana goba ya dipampiri tša go ba le kabelo). Bontši bja dipanka tša tša dipeeletšo di na le mafapha a maemo a godimo a go gweba ka dithoto le a taolo ya dithoto gotee le dikgwebo tša tšona tša nyakišišo ya dipeeletšo. Bjalo ka intaseteri, e arogantšwe go ya ka Bulge Bracket (karolo ya ka godimo), Mmaraka wa Magareng (dikgwebo tša maemo a magareng) le mmaraka wa mabenkele (dikgwebo tše di kgethegilego).  Ka go se swane le dipanka tša kgwebo le dipanka tša go rekiša, dipanka tša go dira dipeeletšo ga di amogele di-deposit.